techiaith/cofnodycynulliad_en-cy huggingface dataset:
English: Thank you. Welsh Government welcomes the fact that the announcement has finally been made, which has provided some welcome clarity. The semiconductor cluster is vital to the Welsh economy, and we call again on the UK Government to publish its semiconductor strategy and invest in this significantly important sector as a matter of urgency.
Welsh: Diolch. Mae Llywodraeth Cymru yn croesawu'r ffaith bod y cyhoeddiad wedi cael ei wneud o'r diwedd, sydd wedi rhoi rhywfaint o eglurder sydd i'w groesawu. Mae'r clwstwr lled-ddargludyddion yn hanfodol i economi Cymru, ac rydym yn galw eto ar Lywodraeth y DU i gyhoeddi ei strategaeth ar led-ddargludyddion a buddsoddi yn y sector hynod o bwysig hwn ar frys.
English: Thank you for that answer, Minister. The decision by the UK Government to stop the takeover by Nexperia due to national security issues understandably grabbed the headlines. However, what is being missed is the effect that this announcement has on the 500-plus strong, highly skilled and dedicated workforce. You'll know that, over the years, in different incarnations, the workforce have faced much uncertainty about the future of the site. The promise of Nexperia offers stability with further investment. The jobs are high-tech and, in recent times, well paid. What role has the Welsh Government had in that decision, and what discussions has the Welsh Government had with the UK Government following that decision? And can the Minister assure me, my constituents and the workforce from across the region that the Welsh Government will do all it can to ensure that these cutting-edge jobs, which are of national significance, are safeguarded?
Welsh: Diolch am yr ateb yna, Gweinidog. Roedd penderfyniad Llywodraeth y DU i atal y pryniant gan Nexperia oherwydd materion diogelwch cenedlaethol, yn ddealladwy, wedi cipio'r penawdau. Fodd bynnag, yr hyn sy'n cael ei golli yw'r effaith y mae'r cyhoeddiad hwn yn ei gael ar y gweithlu hynod fedrus ac ymroddedig o tua 500. Fe fyddwch yn gwybod, dros y blynyddoedd, mewn gwahanol ymgnawdoliadau, fod y gweithlu wedi wynebu llawer o ansicrwydd ynghylch dyfodol y safle. Mae addewid Nexperia yn cynnig sefydlogrwydd gyda buddsoddiad ychwanegol. Mae'r swyddi'n rhai uwch-dechnoleg ac, yn ddiweddar, wedi bod yn talu'n dda. Pa ran a gafodd Llywodraeth Cymru yn y penderfyniad hwnnw, a pha drafodaethau mae Llywodraeth Cymru wedi'u cael gyda Llywodraeth y DU ar ôl y penderfyniad hwnnw? Ac a all y Gweinidog fy sicrhau i, fy etholwyr i a'r gweithlu o bob rhan o'r rhanbarth y bydd Llywodraeth Cymru'n gwneud popeth o fewn ei gallu i sicrhau bod y swyddi arloesol hyn, sydd o arwyddocâd cenedlaethol, yn cael eu diogelu?
English: Thank you. So, Newport boasts a globally significant semiconductor cluster, and the UK Government does have a responsibility to ensure that it's not held back as a result of this episode. And I know Jayne Bryant has always stood up for this very crucial sector in her constituency, and we're ambitious about the role it can play. I think the Biden administration really put a huge priority on this sector too, and I think there are many people who are very rightly frustrated at the UK Government's failure to prioritise the sector here in the UK. The Minister for Economy recently worked with KLA to unlock a major new investment in the cluster. That will support 750 new jobs in Newport, which further underscores the Welsh Government's commitment. And the Minister for Economy has written to Grant Shapps, the Secretary of State for Business, Energy and Industrial Strategy, seeking an urgent meeting. As a Government, we don't have the expertise to assess the security issues at stake, but a UK semiconductor strategy should now be in place to provide a framework for decision making, with certainty for all levels of Government.
Welsh: Diolch. Mae gan Gasnewydd glwstwr lled-ddargludyddion arwyddocaol byd-eang, ac mae gan Lywodraeth y DU gyfrifoldeb i sicrhau nad yw'n cael ei ddal yn ôl o ganlyniad i'r bennod hon. Ac rwy'n gwybod bod Jayne Bryant wastad wedi sefyll dros y sector hollbwysig hwn yn ei hetholaeth, ac rydym yn uchelgeisiol o ran y rhan y gall ei chwarae. Rwy'n credu bod gweinyddiaeth Biden wir wedi rhoi blaenoriaeth enfawr i'r sector hwn hefyd, ac rwy'n credu bod llawer o bobl yn teimlo'n rhwystredig iawn ynghylch methiant Llywodraeth y DU i flaenoriaethu'r sector hwn yn y DU. Yn ddiweddar, bu Gweinidog yr Economi yn gweithio gyda KLA i ddatgloi buddsoddiad newydd mawr yn y clwstwr. Bydd hynny'n cefnogi 750 o swyddi newydd yng Nghasnewydd, sy'n tanlinellu ymrwymiad Llywodraeth Cymru ymhellach. Ac mae Gweinidog yr Economi wedi ysgrifennu at Grant Shapps, yr Ysgrifennydd Gwladol dros Fusnes, Ynni a'r Strategaeth Ddiwydiannol, yn gofyn am gyfarfod ar frys. Fel Llywodraeth, nid oes gennym yr arbenigedd i asesu'r materion diogelwch dan sylw, ond dylai strategaeth lled-ddargludyddion y DU fod ar waith nawr i ddarparu fframwaith ar gyfer gwneud penderfyniadau, gyda sicrwydd ar gyfer pob lefel o Lywodraeth.
English: I'd like to thank my colleague Jayne Bryant for raising this question. Minister, the decision of the UK Government to block the acquisition of the Newport Wafer Fab by Nexperia for reasons of national security has obviously caused great concern amongst the workforce about the safety of their jobs and the future of the company, which my colleague just mentioned. Judgment on issues of national security still remain with Ministers at Westminster, and rightly so. However, last Thursday, I, alongside the Minister for Economy, as you mentioned, wrote to the Secretary of State for business, Grant Shapps, asking for clarification of the Government's position and seeking to guarantee that he will do all that he can, in conjunction with the Welsh Government, to protect the jobs of the workforce. Will you, Minister, commit to cohesively work with the UK Government to support the workforce at Newport Wafer Fab to safeguard the future of the company, because Newport cannot afford to lose highly skilled, well-paid jobs in companies like this, going forward?
Welsh: Hoffwn ddiolch i fy nghyd-Aelod Jayne Bryant am godi'r cwestiwn yma. Gweinidog, yn amlwg mae penderfyniad Llywodraeth y DU i atal Nexperia rhag caffael Newport Wafer Fab am resymau diogelwch cenedlaethol wedi achosi pryder mawr ymhlith y gweithlu ynghylch diogelwch eu swyddi a dyfodol y cwmni, y mae fy nghyd-Aelod newydd ei grybwyll. Mae dyfarniad ar faterion diogelwch cenedlaethol yn dal yn nwylo Gweinidogion yn San Steffan, ac yn briodol felly. Fodd bynnag, ddydd Iau diwethaf, ysgrifennais, ynghyd â Gweinidog yr Economi, fel y gwnaethoch sôn, at yr Ysgrifennydd Gwladol dros fusnes, Grant Shapps, yn gofyn am eglurhad o safbwynt y Llywodraeth a cheisio gwarant y bydd yn gwneud popeth o fewn ei allu, ar y cyd â Llywodraeth Cymru, i warchod swyddi'r gweithlu. A wnewch chi, Gweinidog, ymrwymo i weithio'n gydlynus â Llywodraeth y DU i gefnogi'r gweithlu yn Newport Wafer Fab i ddiogelu dyfodol y cwmni, oherwydd ni all Casnewydd fforddio colli swyddi medrus iawn â chyflog da mewn cwmnïau fel hyn, wrth symud ymlaen?
English: Absolutely, and you will have heard my initial answer to Jayne Bryant. And, as I mentioned, the Minister for Economy has written to the BEIS Secretary of State to seek an urgent meeting. I think that letter only went either yesterday or today. So, I would hope - and if you've got any influence - and I would suggest it is an urgent meeting to discuss this, going forward. I said in my original answer that we've been waiting a long time for a response from the UK Government, and we're very pleased that they now seem to have a bit of urgency around this matter.
Welsh: Yn bendant, a byddwch wedi clywed fy ateb cychwynnol i Jayne Bryant. Ac, fel y soniais, mae Gweinidog yr Economi wedi ysgrifennu at Ysgrifennydd Gwladol BEIS i geisio cyfarfod brys. Rwy'n credu mai dim ond ddoe neu heddiw yr anfonwyd y llythyr hwnnw. Felly, byddwn i'n gobeithio - ac os oes gennych chi unrhyw ddylanwad - a byddwn i'n awgrymu ei fod yn gyfarfod brys i drafod hyn, wrth symud ymlaen. Dywedais yn fy ateb gwreiddiol ein bod wedi bod yn aros yn hir am ymateb gan Lywodraeth y DU, ac rydym yn falch iawn ei bod yn ymddangos bod ychydig o frys arnyn nhw ynghylch y mater hwn.
English: Minister, I have also been contacted by Islwyn constituents who work for Nexperia, who are very deeply concerned about their job security following the decision of the UK Government. In a letter to the UK Government's business secretary, Grant Shapps, the Nexperia staff association stated that the UK Government had cast a dark cloud over south Wales. Minister, tomorrow, the staff association will travel to Westminster with Ruth Jones, Member of Parliament for Newport West, to present those concerns. So, what can the Welsh Government do to safeguard the cutting-edge cluster of semiconductor companies in the Gwent region, so vital to the south-east Wales economy? Are there plans to seek urgent face-to-face talks with UK Government counterparts to quickly agree a way forward and ensure that not a single highly skilled job is jeopardised? Also, would you and the economy Minister be willing to meet with me and other Gwent colleagues to address our constituents' serious concerns?
Welsh: Gweinidog, mae etholwyr Islwyn sy'n gweithio i gwmni Nexperia, wedi cysylltu â mi ac maen nhw'n bryderus iawn ynghylch diogelwch eu swyddi yn dilyn penderfyniad Llywodraeth y DU. Mewn llythyr at ysgrifennydd busnes Llywodraeth y DU, Grant Shapps, dywedodd cymdeithas staff Nexperia fod Llywodraeth y DU wedi bwrw cwmwl tywyll dros dde Cymru. Gweinidog, fory, bydd cymdeithas y staff yn teithio i San Steffan gyda Ruth Jones, Aelod Seneddol Gorllewin Casnewydd, i gyflwyno'r pryderon hynny. Felly, beth all Llywodraeth Cymru ei wneud i ddiogelu'r clwstwr blaengar o gwmnïau lled-ddargludyddion yn rhanbarth Gwent, sydd mor hanfodol i economi'r de-ddwyrain? A oes cynlluniau i chwilio am drafodaethau brys wyneb yn wyneb gyda swyddogion cyfatebol Llywodraeth y DU i gytuno'n gyflym ar ffordd ymlaen a sicrhau na fydd un swydd â sgiliau uchel yn cael ei pheryglu? Hefyd, a fyddech chi a Gweinidog yr economi yn barod i gwrdd â mi a chydweithwyr eraill Gwent i fynd i'r afael â phryderon difrifol ein hetholwyr?
English: So, as I've already mentioned, the Minister for Economy has written, asking for a face-to-face meeting with the BEIS Secretary of State, and I'm sure, once he's had that urgent meeting, he'll update local Members on the latest developments on this very important issue. I think one of the best things the Welsh Government can do is to continue to really put some pressure on the UK Government to publish its semiconductor strategy urgently, because we know that would then not only secure jobs that we're talking about now, in Newport West, but also attract more high-tech businesses into Wales, and also into the UK, for that matter.
Welsh: Fel yr wyf eisoes wedi sôn, mae Gweinidog yr Economi wedi ysgrifennu i ofyn am gyfarfod wyneb yn wyneb gydag Ysgrifennydd Gwladol BEIS, ac rwy'n siŵr, ar ôl iddo gael y cyfarfod brys hwnnw, bydd yn rhoi'r wybodaeth ddiweddaraf i Aelodau lleol am y datblygiadau diweddaraf yn y mater pwysig iawn hwn. Rwy'n credu mai un o'r pethau gorau y gall Llywodraeth Cymru ei wneud yw parhau i roi rhywfaint o bwysau o ddifrif ar Lywodraeth y DU i gyhoeddi ei strategaeth lled-ddargludyddion ar frys, oherwydd rydym ni'n gwybod y byddai hynny wedyn, nid yn unig yn sicrhau swyddi yr ydym yn siarad amdanyn nhw nawr, yng Ngorllewin Casnewydd, ond hefyd yn denu mwy o fusnesau uwch-dechnoleg i Gymru, a hefyd i mewn i'r DU, o ran hynny.
English: We continue to face very difficult choices as we prepare our draft budget 2023-24. However, as we have stated, we will maintain our focus on front-line public services. As shown by recent analysis from HM Treasury, spending per person on education in Wales was 17 per cent higher than in England in 2021-22. We will provide further details in our 2023-24 draft budget.
Welsh: Rydym yn parhau i wynebu dewisiadau anodd iawn wrth i ni baratoi ein cyllideb ddrafft 2023-24. Fodd bynnag, fel yr ydym wedi datgan, byddwn yn cadw ein pwyslais ar wasanaethau cyhoeddus rheng flaen. Fel y dengys dadansoddiad diweddar Trysorlys EM, roedd gwariant y pen ar addysg yng Nghymru 17 y cant yn uwch nag yn Lloegr yn 2021-22. Byddwn yn darparu manylion pellach yn ein cyllideb ddrafft 2023-24.
English: Minister, last week, the UK Government's autumn statement announced an increase in funding for education, which would equate to roughly £200 million extra for education in Wales if we were to do the same, with Welsh Government, of course, receiving an extra £1.2 billion in additional funding, overall, over the two years. Minister, it's now imperative, with all the extra pressures on our schools, that this Welsh Government ensures that any additional funding for future budgets that's being provided for schools in England by the UK Government will be matched in Wales, to go to our schools, whose budgets desperately need it. Can the Welsh Government today give that reassurance and commitment to headteachers and schools up and down Wales?
Welsh: Yr wythnos diwethaf, cyhoeddodd datganiad yr hydref Llywodraeth y DU gynnydd mewn cyllid ar gyfer addysg, a fyddai'n cyfateb i tua £200 miliwn ychwanegol ar gyfer addysg yng Nghymru pe baem ni'n gwneud yr un peth, gyda Llywodraeth Cymru, wrth gwrs, yn cael £1.2 biliwn yn ychwanegol o gyllid ychwanegol yn gyfan gwbl dros y ddwy flynedd. Gweinidog, mae'n hanfodol bellach, gyda'r holl bwysau ychwanegol ar ein hysgolion, bod Llywodraeth Cymru yn sicrhau y bydd unrhyw gyllid ychwanegol ar gyfer cyllidebau'r dyfodol yn cyfateb i'r hyn sy'n cael ei ddarparu ar gyfer ysgolion yn Lloegr gan Lywodraeth y DU, er mwyn diwallu anghenion dirfawr gyllidebau ein hysgolion ni. A all Llywodraeth Cymru heddiw roi'r sicrwydd a'r ymrwymiad hwnnw i benaethiaid ac ysgolion ar hyd a lled Cymru?
English: So, I think I'll take the opportunity very early in this question session to say the additional funding that the Welsh Government has been given - £1.2 billion over the next two years - will not fill the big gaps in our budget. I will make that really clear. We face some very difficult choices as Ministers as we bring forward next year's budget. We will continue to prioritise our budgets to shield the most vulnerable and maintain our commitment to create a stronger, fairer and greener Wales. We're going to have to very carefully consider the detail from last week's autumn statement, and I know the Minister for Finance and Local Government is clearly doing that as we go towards the publication of the draft budget next month. Our overall settlement over the three-year spending review period - so, that goes from 2022 to 2025 - is still worth less in real terms than it was at the time of the spending review last year. So, we've got the amount of funding that you mentioned, the Minister for Finance and Local Government will be having, no doubt, bilaterals with every Minister as we bring forward next year's budget. The amount of funding set aside for school budgets is obviously for local authorities to determine, and Welsh Government, obviously, doesn't fund schools directly, as you know. And, again, those discussions around funding for local government will obviously have an impact on the education budget too.
Welsh: Rwy'n credu y cymeraf y cyfle yn gynnar iawn yn y sesiwn holi hon i ddweud na fydd y cyllid ychwanegol a roddwyd i Lywodraeth Cymru - £1.2 biliwn dros y ddwy flynedd nesaf - yn llenwi'r bylchau mawr yn ein cyllideb. Fe wnaf hynny'n glir iawn. Rydym ni'n wynebu rhai dewisiadau anodd iawn fel Gweinidogion wrth i ni gyflwyno cyllideb y flwyddyn nesaf. Byddwn yn parhau i flaenoriaethu ein cyllidebau er mwyn gwarchod y rhai mwyaf agored i niwed a chynnal ein hymrwymiad i greu Cymru gryfach, decach a gwyrddach. Bydd yn rhaid i ni ystyried manylion datganiad yr hydref yr wythnos diwethaf yn ofalus iawn, ac rwy'n gwybod bod y Gweinidog Cyllid a Llywodraeth Leol yn amlwg yn gwneud hynny wrth i ni nesáu at gyhoeddi'r gyllideb ddrafft fis nesaf. Mae ein setliad cyffredinol dros y cyfnod adolygu gwariant tair blynedd - sy'n mynd o 2022 i 2025 - yn dal i fod yn werth llai mewn termau real nag yr oedd adeg yr adolygiad gwariant y llynedd. Felly, mae gennym ni'r cyllid y gwnaethoch chi sôn amdano, bydd y Gweinidog Cyllid a Llywodraeth Leol yn cael, heb os, drafodaethau dwyochrog gyda phob Gweinidog wrth i ni gyflwyno cyllideb y flwyddyn nesaf. Mae faint o gyllid sy'n cael ei neilltuo ar gyfer cyllidebau ysgolion yn amlwg yn benderfyniad i awdurdodau lleol, ac nid yw Llywodraeth Cymru, yn amlwg, yn ariannu ysgolion yn uniongyrchol, fel y gwyddoch. Ac, unwaith eto, bydd y trafodaethau hynny ynghylch cyllid ar gyfer llywodraeth leol yn amlwg yn cael effaith ar y gyllideb addysg hefyd.
English: Trefnydd, last week I visited Capcoch Primary School in Abercwmboi to see the wonderful and truly heart-warming work that the school does to try and combat the effects of child poverty. The school's proactive interventions, including a clothes exchange, a food bank and its approach to things like school trips, have been praised by Estyn. The Resolution Foundation estimates that relative child poverty is projected to reach its highest level now since the 1990s. So, how is the Welsh Government supporting schools to support children, young people, their families and carers who are suffering due to the cost-of-living crisis that is imposed by this UK Tory Government?
Welsh: Trefnydd, yr wythnos diwethaf ymwelais ag Ysgol Gynradd Capcoch yn Abercwmboi i weld y gwaith gwych a gwirioneddol hyfryd y mae'r ysgol yn ei wneud i geisio brwydro yn erbyn effeithiau tlodi plant. Mae ymyriadau rhagweithiol yr ysgol, gan gynnwys adnoddau cyfnewid dillad, banc bwyd a'i hagwedd tuag at bethau fel tripiau ysgol, wedi cael eu canmol gan Estyn. Mae'r Resolution Foundation yn amcangyfrif y rhagamcanir y bydd tlodi plant cymharol yn cyrraedd ei lefel uchaf nawr ers y 1990au. Felly, sut mae Llywodraeth Cymru'n cefnogi ysgolion i gefnogi plant, pobl ifanc, eu teuluoedd a'u gofalwyr sy'n dioddef oherwydd yr argyfwng costau byw a osodir arnom gan Lywodraeth Dorïaidd hon y DU?
English: Thank you. Well, we recognise that increasing energy costs, the cost-of-living crisis, are obviously putting increased pressure on our schools, on our local authorities, and other public services, as well as on so many of our constituents. The Welsh Government is committed to using every lever it can to help people across Wales with the cost-of-living crisis. You'll be aware our pupil development grant is the most generous across the United Kingdom. Year on year, we've extended the PDG, with funding for this year now at over £130 million. In recognition of the pressures facing families, earlier this year, the Minister for Education and the Welsh Language announced an additional one-off payment of £100 to every child or young person eligible for PDG access. And, again, that takes funding for that scheme up to over £23 million for this financial year. The Minister intends to update our statutory school uniform guidance and launch a consultation on proposed changes - sorry, that consultation is currently out.
Welsh: Diolch. Wel, rydym yn cydnabod bod y cynnydd mewn costau ynni, yr argyfwng costau byw, yn amlwg yn rhoi mwy o bwysau ar ein hysgolion, ar ein hawdurdodau lleol, a gwasanaethau cyhoeddus eraill, yn ogystal ag ar gymaint o'n hetholwyr. Mae Llywodraeth Cymru wedi ymrwymo i ddefnyddio pob dull o ddylanwadu posibl i helpu pobl ledled Cymru gyda'r argyfwng costau byw. Byddwch yn ymwybodol mai ein grant datblygu disgyblion yw'r mwyaf hael ar draws y Deyrnas Unedig. O flwyddyn i flwyddyn, rydym wedi ymestyn y grant datblygu disgyblion ac mae'r cyllid ar gyfer eleni bellach dros £130 miliwn. Yn gydnabyddiaeth o'r pwysau sy'n wynebu teuluoedd, cyhoeddodd y Gweinidog Addysg a'r Gymraeg, yn gynharach eleni, daliad untro ychwanegol o £100 i bob plentyn neu berson ifanc sy'n gymwys i gael y grant datblygu disgyblion. Ac eto, mae hynny'n mynd â'r arian ar gyfer y cynllun hwnnw dros £23 miliwn ar gyfer y flwyddyn ariannol hon. Bwriad y Gweinidog yw diweddaru ein canllawiau gwisgoedd ysgol statudol a lansio ymgynghoriad ar newidiadau arfaethedig - mae'n ddrwg gennyf, mae'r ymgynghoriad hwnnw ar waith ar hyn o bryd.
English: Thank you very much, Presiding Officer. Leader of the house, one can't not be really upset by reading the reports in The Sunday Times about the activities of police officers in the Gwent force, and in particular in a week when we're highlighting domestic violence and in particular violence against women. It is traumatic, to say the least, that the accusations, shall we say, and the revelations within that article highlight such widespread abuse within the Gwent force. This morning, the daughter of the officer named in the report said that her and her mother are petrified of what they might do to them because they came forward with these messages that they found on her late father's phone. Do you have confidence that the Gwent police force can protect victims of domestic violence when the wife and daughter of someone who's been involved in domestic violence say such statements - that they are petrified of what they might do to them?
Welsh: Diolch yn fawr, Llywydd. Arweinydd y tŷ, mae'n amhosibl peidio â theimlo'n ddigalon wrth ddarllen yr adroddiadau yn The Sunday Times am weithgareddau swyddogion heddlu yn llu Gwent, ac yn arbennig mewn wythnos pan ydym ni'n tynnu sylw at drais domestig ac yn arbennig trais yn erbyn menywod. Mae'n drawmatig, a dweud y lleiaf, bod y cyhuddiadau, fe ddywedwn ni, a'r datguddiadau yn yr erthygl honno yn tynnu sylw at gam-drin mor eang o fewn llu Gwent. Bore 'ma, dywedodd merch y swyddog a enwyd yn yr adroddiad ei bod hi a'i mam wedi'u parlysu gan ofn wrth feddwl beth y gallen nhw ei wneud iddyn nhw am eu bod wedi amlygu'r hyn a ddarganfyddon nhw ar ffôn ei diweddar dad. Oes gennych chi ffydd y gall heddlu Gwent amddiffyn dioddefwyr trais yn y cartref pan fydd gwraig a merch rhywun sydd wedi bod yn ymwneud â thrais domestig yn gwneud datganiadau o'r fath - a'u bod nhw'n arswydo wrth feddwl beth y gallen nhw ei wneud iddyn nhw?
English: I think the most recent allegations in last Sunday's The Sunday Times report are extremely worrying. As a Government, and I'm sure everybody in this Chamber, we stand against corruption, misogyny, racism and homophobia in all forms. I haven't seen the comments made by the family as yet. As you know, policing is not devolved to Wales; it is a matter for the UK Government, it's a responsibility for the UK Government, but of course we work very closely with our policing partners here in Wales. I know, as a Government, certainly, the Minister for Social Justice has taken these reports very seriously and I'm sure, following on from the comments that you've referred to by the family, will want further reassurance. She has sought reassurance from both the chief constable and the Gwent PCC and has met with both of them to discuss the allegations and has been reassured that Gwent Police are taking these allegations very seriously.
Welsh: Rwy'n credu bod yr honiadau diweddaraf yn adroddiad The Sunday Times ddydd Sul diwethaf yn peri pryder mawr. Fel Llywodraeth, ac rwy'n siŵr fel pawb yn y Siambr yma, rydym ni'n sefyll yn erbyn llygredd, casineb at fenywod, hiliaeth a homoffobia ym mhob ffurf. Dydw i ddim wedi gweld y sylwadau a wnaed gan y teulu hyd yma. Fel y gwyddoch chi, nid yw plismona wedi'i ddatganoli i Gymru; mae'n fater i Lywodraeth y DU, cyfrifoldeb Llywodraeth y DU ydyw, ond wrth gwrs rydym yn gweithio'n agos iawn gyda'n partneriaid plismona yma yng Nghymru. Rwy'n gwybod, fel Llywodraeth, yn sicr, fod y Gweinidog Cyfiawnder Cymdeithasol wedi cymryd yr adroddiadau hyn o ddifrif ac rwy'n siŵr, yn dilyn y sylwadau, yr ydych chi wedi cyfeirio atyn nhw, gan y teulu, y bydd eisiau sicrwydd pellach. Mae hi wedi gofyn am sicrwydd gan y prif gwnstabl a chomisiynydd heddlu a throseddu Gwent ac mae wedi cwrdd â'r ddau ohonyn nhw i drafod yr honiadau ac wedi cael sicrwydd fod Heddlu Gwent yn cymryd yr honiadau hyn o ddifrif.